|  |
| --- |
| 26. maj 2015J.nr. 15-0818168Moms, Afgifter og ToldDB, MSF |

**Høring over bekendtgørelse om ændring af tinglysningsafgiftsbekendtgørelsen**

Hermed sendes udkast til bekendtgørelse om ændring af tinglysningsafgiftsbekendtgørelsen i høring.

Ændringerne skal ses i sammenhæng med det fremsatte lovforslag om ændring af tinglysningsafgiftsloven, således at Arbejdsmarkedets Tillægspension (ATP) og Lønmodtagernes Dyrtidsfond (LD) fremadrettet kun skal betale den faste afgift på 1.660 kr. ved tinglysning af adkomstændringer ved tilførsel af ejendomme til et 100 pct. ejet datterselskab (L184).

Med udkastet til ændring af tinglysningsafgiftsbekendtgørelsen fastsættes der nærmere regler om udformningen af den erklæring, som skal afgives i forbindelse med tinglysning af fast ejendom ved overdragelse af ejendomme til et 100 pct. ejet datterselskab.

Derudover foretages med bekendtgørelsesudkastet en række formelle opdateringer og konsekvensændringer af tinglysningsafgiftsbekendtgørelsen som følge af ændring af tinglysningsafgiftsloven.

Skatteministeriet skal anmode om eventuelle bemærkninger til bekendtgørelsesudkastet senest **tirsdag, den 23. juni 2015.**

Høringssvar bedes sendt til msf@skm.dk og daniel.bujandric@skm.dk.

Med venlig hilsen

Marlene Spachmo Farsøht